士嘉堡 RT

士嘉堡 RT，簡稱 RT，又叫士嘉堡輕鐵，2014至2023年間又叫多倫多地下鐵3號綫，係加拿大多倫多嘅一條已經冇咗嘅地下鐵綫，由多倫多地下鐵2號綫最東嘅 Kennedy 站去到士嘉堡喺六市合併前嘅舊市中心附近，由多倫多公車局營運；1985年3月24號通車，全綫6個站，全綫都喺地面。新冠疫情之前每日載客 35,000 人次。

RT 用嘅係一種叫 ICTS 嘅車種，設計壽命25年，由於系統老化，但係本來已經恁掂咗嘅應對計劃多次被政客搞亂，結果到2019年，啲車已經壞到冇後備車用，2021年2月10號，多倫多公車局決定2023年摺埋 RT，摺埋之後會用接駁巴士代替，直到2號綫擴建工程完工為止，即係居民要挨七年接駁巴士；截至2023年7月，原本計劃係喺同年11月停駛，但係因為同月發生出軌事故，2023年8月24號，官方決定 RT 提前退役，即時生效。

車站一覽

簡史 
 1969年，多倫多公車局喺春季發表報告，表示打算喺士嘉堡起街車綫
 1980年，多倫多公車局再提打算喺士嘉堡起鐵路綫，改咗叫輕鐵，其實仍然即係街車
 1982年，變咗 ICTS，原因係省府施壓
 2000年代初，越來越多專家關注系統老化嘅問題
 2005年，多倫多公車局研究後提出兩個方案，一係延長2號綫，二係轉返佢做輕鐵
 2006年，多倫多市長苗大偉提出全城起輕鐵，包括將士加堡 RT 變返做輕鐵；因為士加堡 RT 已經係標準軌，可以拆走第三軌，加返架空電纜，就可以行普通嘅輕鐵
 2008年，建議中嘅路綫改咗，同延長到  區
 2010年，福特上台，取消輕鐵計劃
 2019年，安省省長杜格福特決定延長2號綫
 2021年，多倫多公車局發現大修 ICTS 用5億加元都唔掂，決定兩年後摺埋 RT 算數
 2023年7月24號，RT 發生甩車卡引致出軌意外，5人受傷送院，RT 全綫停駛，有可能提早摺埋
 2023年8月24號，官方決定 RT 提前退役

攷 

3號綫